CELEX: 32021D0416
Language: da
Date: 2021-02-22 00:00:00
Title: Rådets afgørelse (EU) 2021/416 af 22. februar 2021 om den holdning, der skal indtages på Den Europæiske Unions vegne i det blandede udvalg EU-Schweiz, der er nedsat ved aftalen mellem Det Europæiske Fællesskab og Det Schweiziske Forbund om forenkling af kontrol og formaliteter i forbindelse med godstransport og om toldsikkerhedsforanstaltninger, for så vidt angår ændringen af kapitel III i og bilag I og II til nævnte aftale

9.3.2021   
               
               
                  DA
               
               
                  Den Europæiske Unions Tidende
               
               
                  L 81/70
               
            
         RÅDETS AFGØRELSE (EU) 2021/416
         af 22. februar 2021
         
            om den holdning, der skal indtages på Den Europæiske Unions vegne i det blandede udvalg EU-Schweiz, der er nedsat ved aftalen mellem Det Europæiske Fællesskab og Det Schweiziske Forbund om forenkling af kontrol og formaliteter i forbindelse med godstransport og om toldsikkerhedsforanstaltninger, for så vidt angår ændringen af kapitel III i og bilag I og II til nævnte aftale
         
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særligt artikel 207, stk. 4, første afsnit, sammenholdt med artikel 218, stk. 9
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen mellem Det Europæiske Fællesskab og Det Schweiziske Forbund om forenkling af kontrol og formaliteter i forbindelse med godstransport og om toldsikkerhedsforanstaltninger (1) (»aftalen«) trådte i kraft den 1. januar 2011.
                  
               
                     (2)
                  
                  
                     I henhold til artikel 21, stk. 2, i aftalen kan det blandede udvalg, der er nedsat ved aftalen (»det blandede udvalg«), ved sine afgørelser ændre kapitel III i og bilagene til aftalen på dets næste møde eller ved brevveksling.
                  
               
                     (3)
                  
                  
                     Hvis en sådan afgørelse om samtidig gennemførelse af ændringerne af aftalen og ændringerne af EU-lovgivningen ikke kan vedtages, og hvis det er muligt, skal de ændringer, der indgår i det udkast til afgørelse, som forelægges de kontraherende parter til godkendelse, finde foreløbig anvendelse, jf. aftalens artikel 22, stk. 4, om muligt fra den 15. marts 2021 i overensstemmelse med de kontraherende parters interne procedurer. Dette datovalg falder sammen med første idriftsættelse af Importkontrolsystem 2, i hvilket Schweiz har accepteret at deltage.
                  
               
                     (4)
                  
                  
                     Den holdning, der skal indtages på Unionens vegne i det blandede udvalg, for så vidt angår ændringen af kapitel III i og bilag I og II til aftalen, bør fastlægges, da ændringen vil være bindende for Unionen.
                  
               
                     (5)
                  
                  
                     Unionens holdning i det fælles udvalg bør derfor baseres på udkastet til afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i det blandede udvalg, der er nedsat ved aftalen mellem Det Europæiske Fællesskab og Det Schweiziske Forbund om forenkling af kontrol og formaliteter i forbindelse med godstransport og om toldsikkerhedsforanstaltninger, for så vidt angår ændringen af kapitel III i og bilag I og II til nævnte aftale, baseres på det blandede udvalgs udkast til afgørelse (2).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. februar 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 199 af 31.7.2009, s. 24.
         
            (2)  Jf. dokument ST 5658/21 på http://register.consilium.europa.eu.